Dhjetëra të akuzuar në operacionin kundër opioideve në SHBA
Dhjetëra mjekë, farmacistë dhe punonjës të mjekësisë akuzohen se kanë lëshuar receta të paligjshme për ilaçe me përmbajtje të madhe droge.
Autoritetet amerikane kanë ngritur akuza ndaj 53 individëve në fushën e mjekësisë, përfshirë këtu 31 mjekë, për rolet e tyre në lëshimin e recetave në rrugë të paligjshme për ilaçe me përbërje droge dhe të rrezikshme që në disa raste është bërë në shkëmbim të seksit. Zyrtarët federalë e bënë njoftimin në Cincinati të shtetit Ohajo ndërsa theksuan se puna e tyre në këtë drejtim nuk ka mbaruar. Mjekë, farmacistë dhe individë të tjerë në fushën e mjekësisë akuzohen se kanë lëshuar receta në kundërshtim me ligjin për ilaçe me përbërje droge dhe të rrezikshme. Autoritetet kanë identifikuar 350 mijë receta të paligjshme për 32 milion tableta. John Martin është me Agjencinë Kundër Drogës që njihet shkurtimisht si DEA. Organet e rendit nuk njoftuan emrat e të akuzuarve por thanë se po bëheshin arresime dhe kërkime për individët ndërsa u njoftua ngritja e akuzave. Brian Benczkowski është Ndihmës Prokuror i Përgjitshëm i Shteteve të Bashkuara. Pothuajse të gjitha recetat e paligjshme për ilaçe si fentanil dhe ‘oxycodone’ ishin lëshuar në shtetet Alabama, Kentaki, Ohajo, Tenesi dhe Virxhinia Perëndimore. Rastet më skandaloze përfshijnë një mjek në Dejton të Ohajos i cili lëshoi receta për 1.75 milion tableta në dy vite. Rasti tjetër flet për një mjek në Alabama i cili akuzohet se ka rekrutuar gra për të kryer mardhënie seksuale dhe i ka lejuar ato të përdornin opioide në shtëpinë e tij. tha zoti John Martin. Mbi 42 mijë amerikanë humbën jetën nga mbidoza me opioide në vitin 2016 ndërsa numrat po shohen. Presidenti Donald Trump e ka quajtur krizën e opioideve një emergjencë shëndetësore publike. Në vitin 2018 presidenti shpalosi “Nismën Ndal Abuzimin me Opioide” për t’u ballafaquar me forcat nxitëse pas krizës. Mes masave përfshihet edhe njohja e publikut mbi rreziqet nga opioidet, shkurtimi i zinxhirit të furnizmit të brendëshëm dhe ndërkombëtar të drogave të paligjshme dhe ndihma për të varurit që të dalin nga kjo epidemi.